GiliGold/VAD_KnessetCorpus huggingface dataset:
אחמד טיבי: כל מה שאפשר להצביע עליו בכנסת, נתון לדיון.
זאב אלקין: אנחנו קיימנו כבר דיון, כולל בסוגיה הזאת.
אחמד טיבי: לא ממצה.
אופיר פינס-פז: אבל לא על קבוצת ההסתייגויות שאתה מבקש עליהן את חוות דעתנו.
זאב אלקין: עברנו לשלב של ההצבעות.
זאב אלקין: כל מי שניסה לנמק הסתייגויות נימק, כל מי שלא נימק לא נימק.
אופיר פינס-פז: עכשיו אתה מבקש את חוות דעתה של ועדת הכנסת.
אופיר פינס-פז: אני רוצה לחוות את דעתי.
זאב אלקין: הוועדה קיימה דיון בעניין הזה.
אופיר פינס-פז: לא בעניין הזה.
זאב אלקין: הוועדה קיימה דיון לצורך הפעלת הסעיף, ועכשיו כל חבר כנסת יצביע בהתאם למסקנותיו.
אופיר פינס-פז: אבל ביקשת את חוות דעתנו עכשיו.
נסים זאב: מי שמצביע נגד, סימן שהוא מביע הזדהות שזה ביזוי הכנסת.
נסים זאב: לא צריך דיון בכל דבר.
נסים זאב: אל תפתח פה לשטן.
נסים זאב: חתום פה שטן, ואל ישטין עלינו.
אחמד טיבי: תעביר את ההחלטה ב-SMS.
אחמד טיבי: בוא נפזר את הישיבה.
זאב אלקין: אני אאפשר בכל זאת לאופיר לדבר.
אופיר פינס-פז: אדוני היושב-ראש, הרי הצעות החוק מטבע הדברים מנוסחות בלשון משפטית, שלא לומר בלשון של בית מרקחת.
אופיר פינס-פז: לכן חברי הכנסת מתרגמים את השפה המשפטית הגבוהה לשפה שכל אדם בישראל יבין אותה.
אופיר פינס-פז: בכל הצעות ההסתייגות האלה אין דבר אחד שהוא לא מדויק ברמה האמיתית של מה שקורה.
אופיר פינס-פז: אז אתה יכול להגיד במקום "בכסף" – "בטובות הנאה".
אופיר פינס-פז: אני חושב שהמסתייגים יסכימו לשינוי הזה, אם הוא פחות פוגעני.
אופיר פינס-פז: אבל אין ספק שמדובר בהצעת חוק שהכוונה שלה שקבוצה תוכל להתפלג ולקבל טובות הנאה ולהצטרף לממשלה או לקואליציה או לכל דבר אחר, להיות שרים, סגני שרים וכדומה.
אופיר פינס-פז: לכן ההסתייגויות האלה הן לגיטימיות.
אופיר פינס-פז: זכותה של הוועדה לא לקבל אותן לנוסח החוק.
אופיר פינס-פז: אבל אני חושב שאם הוועדה תחליט לא לאפשר להעלות אותן במליאה, זו סתימת פיות מובהקת ומניעת דיון ציבורי, שלדעתי הוא מתבקש לנוכח הסוגיה שעומדת על סדר-היום.
אחמד טיבי: אני רוצה לתת דוגמה למה שאמר חבר הכנסת פינס, של לפשט את המושגים היבשים שבהם משתמשים בכנסת.
אחמד טיבי: למשל חוק ההתייעלות הכלכלית להצלת המשק במדינת ישראל הוא הרי חוק ההסדרים, זה שמסדר את כולנו.
אחמד טיבי: למה קראו לו חוק ההסדרים?
אחמד טיבי: כדי שאנשים יבינו שזה חוק ההסדרים.
אחמד טיבי: אי אפשר לקרוא לו חוק ההתייעלות הכלכלית להצלת המשק והכלכלה.
אחמד טיבי: לכן קוראים לו איך שהוא.
אחמד טיבי: כשאתה אומר: הסתייגות, פילוג סיעת הליכוד – מה יש בזה פוגעני?
אחמד טיבי: מה יש בזה מעליב?
אחמד טיבי: כבר היו דברים מעולם, התפלגה הליכוד, התפלגה קדימה, מתפלגים אנשים.
אחמד טיבי: לכן כולם התפלגו, כולם פרשו.
אחמד טיבי: אבל זה לא אמור להיות פוגעני, זה חלק מעבודת הכנסת והתנהגות הסיעות.
אחמד טיבי: לכן ההחלטה לנצל את העובדה שיש לכם רוב אוטומטי של אנשים שמרימים ידיים כל פעם שאומרים להם תרימו, בלי לצייץ, בלי להגיד לא כדאי – אני רוכש כבוד לכל חבריי, בעיקר לחדשים.
אחמד טיבי: אם היה יושב פה חבר הכנסת ריבלין כחבר אופוזיציה, הוא היה מוחה.
אחמד טיבי: אם היה יושב פה מיכאל איתן כחבר אופוזיציה, הוא היה מוחה.
אחמד טיבי: תפילו את ההצעות האלה כאן בוועדת הכנסת ותנו להעלות אותן במליאה, ותפילו אותן גם שם.
אחמד טיבי: מה רע?
אחמד טיבי: כמו שהיה נהוג תמיד, בכל כנסת, בכל פרקטיקה.
אחמד טיבי: אבל פה אתם גם עושים משטרת מלים.
אחמד טיבי: אתם רוצים לעשות משהו טהור ממשהו מסריח.
אחמד טיבי: זה חוק מסריח.
זאב אלקין: ארבל, אתן לך להגיב ולהסביר יותר את הסעיף הזה.
ארבל אסטרחן: אגב, הסעיף הזה מקורו בתיקון שגם עורר תשומת לב רבה בעניין של חוק טל, וגם שם הגישו הרבה מאוד הסתייגויות, לא במלים אלה אבל מהסוג הזה.
ארבל אסטרחן: הוועדה והכנסת סברה שיש מקום לתקן את התקנון ולהבהיר שהמשמעות של הסתייגות היא תיקון לחוק.
ארבל אסטרחן: אם ההסתייגות תתקבל, כך ייראה החוק.
ארבל אסטרחן: יש מלים ומינוחים שלא מתאימים לחוק.
ארבל אסטרחן: בהחלט יכולות להיות הסתייגויות מהותיות, גם מבין ההסתייגויות שהוגשו כאן יש הסתייגויות מהותיות רבות.
רחל אדטו: מה שאת אומרת לא סותר את מה שאמר עכשיו טיבי.
רחל אדטו: מה שאתם עושים כרגע נקרא עושק המיעוט, אפילו ביכולת להתבטא.
רחל אדטו: יש מליאה, ושאנשי המליאה יגידו אם להוריד.
ארבל אסטרחן: במליאה שיגידו שוחד ורמיסה.
ארבל אסטרחן: אבל לא בטקסט של חוק.
רחל אדטו: אנחנו לא בוועדת החוקה, חוק ומשפט שמנסחת את המלים של החוק.
ארבל אסטרחן: אנחנו מכינים עכשיו את הנוסח של החוק, וכל הסתייגות כזאת יכולה להתקבל.
ארבל אסטרחן: יש פה מלים שלא ייתכן שיהיו בחוק.
ארבל אסטרחן: הן לא מבטאות נורמה, הן לא מתאימות לנוסח של חקיקה.
זאב אלקין: היועצת המשפטית היתה מאוד ברורה, ואני מביא להכרעה של ועדת הכנסת בהתאם להמלצתה גם את הסדרה של ההסתייגויות האלה.
ארבל אסטרחן: חבר הכנסת מולה הציע עריצות הרוב על המיעוט, נישול הכנסת ורמיסת הדמוקרטיה.
איל ינון: חברת הכנסת אדטו, הורדת ההסתייגויות האלה לא תמנע ממך ומחברייך לנאום את התוכן כפי שאתם תמצאו לנכון ולומר את כל זה.
איל ינון: ממילא בהצבעות עצמן לא מציינים את הטקסט שעליו מצביעים, אלא רק את הסעיפים ואת מספר ההסתייגות.
איל ינון: לכן אין לזה משמעות מבחינת היכולת שלכם להעביר את המסר הזה במליאה.
איל ינון: זה פשוט לא יופיע בנייר עצמו.
רחל אדטו: זה ברור לגמרי.
זאב אלקין: אני מצביע על ההצעה לא להכליל גם את ההסתייגויות האלה ברשימת ההסתייגויות.
זאב אלקין: הצבעה בעד – 9 נגד – 6 נמנעים – אין ההצעה התקבלה.
אורי אורבך: זה כמו שבתקנון הכנסת נכתוב שלאופוזיציה שמורה הזכות להטריד, לנג'ס, לבלבל במוח ולבזבז את הזמן.
אורי אורבך: אתם תסכימו לזה?
אלכס מילר: על זה אני מוכן להצביע.
זאב אלקין: נגמרו הסתייגויות לשם החוק.
זאב אלקין: אנחנו מביאים את שם החוק כהצעת הוועדה.
ארבל אסטרחן: מוצע שהשם יהיה: חוק התפלגות סיעה (תיקוני חקיקה), התשס"ט-2009.
זאב אלקין: שלוש ההסתייגויות שהועלו להצבעה ונפלו יועלו למליאה.
זאב אלקין: מי בעד שם החוק כהצעת הוועדה?
זאב אלקין: הצבעה בעד – 10 נגד – 7 נמנעים – אין שם החוק אושר כהצעת הוועדה.
זאב אלקין: אנחנו ממשיכים להצביע על הסתייגויות.
ארבל אסטרחן: קבוצת קדימה והקבוצות הנוספות מציעות להוסיף סעיף מטרה שיהיה הסעיף הראשון בחוק ויאמר כך: חוק זה הנו חלק מסדרת חוקים אשר כל תכליתם לנסות ולהבטיח את הישרדותה הפוליטית של הממשלה ה-31 של מדינת ישראל, תוך שינוי חוקי יסוד ורמיסת כבודה ומעמדה של הכנסת.
אחמד טיבי: זה מאוד מעליב.
רחל אדטו: זו הגדרה מדויקת.
נסים זאב: אני מבקש להצביע האם חברי הוועדה רואים בזה ביזיון.
זאב אלקין: אנחנו מצביעים את ההצבעה הזאת רק לאותם דברים שארבל אומרת לנו שהם חורגים מכל הגבולות.
אחמד טיבי: ארבל קמה על צד שמאל הבוקר.
נסים זאב: זה לא חורג?
רחל אדטו: זה לא חורג.
רחל אדטו: הסעיף הזה בדיוק מתאר את הנושא, בלי אף מלה אחת מיותרת.
זאב אלקין: התייעצתי עם ארבל.
זאב אלקין: אפשר להצביע על ההסתייגות.
זאב אלקין: מי בעד ההסתייגות של סיעות האופוזיציה למטרת החוק, כפי שהוקראה?
ארבל אסטרחן: עכשיו יש הסתייגויות לסעיף 1.
ארבל אסטרחן: סעיף 1 כעת יהיה התיקון לחוק הכנסת.
ארבל אסטרחן: הוצע כאן לתקן את כותרת השוליים שהיתה תיקון 59.
ארבל אסטרחן: זה לא קיים יותר, אז אתאים את זה.
ארבל אסטרחן: כותרת השוליים תהיה: תיקון חוק הכנסת ושלב נוסף בריסוק מעמדה של הכנסת.
אורי אורבך: היא לא התרסקה כבר בחוק הקודם?
זאב אלקין: אנחנו מצביעים על הסתייגות מספר 32 של סיעות האופוזיציה.
זאב אלקין: זה כולל את כולם חוץ ממרצ.
זאב אלקין: מי בעד ההסתייגות הזאת של סיעות האופוזיציה?
זאב אלקין: אנחנו עוברים להסתייגות הבאה, מעין לחילופין, ניסיון להבטיח את הישרדותה הפוליטית של הממשלה הכושלת ביותר בתולדות מדינת ישראל.
ארבל אסטרחן: לראשונה יש שתי הסתייגויות מהותיות, 34 ו-35.
זאב אלקין: במקום "שליש ממספר חברי הכנסת" יבוא "רבע ממספר חברי הכנסת".
רחל אדטו: צריכים לתקן את זה ל"חברי הסיעה".
ארבל אסטרחן: במקום "שליש" יבוא "רבע".
זאב אלקין: חברי האופוזיציה, אתם מתעקשים על ספירה?
זאב אלקין: מי בעד ההסתייגות שבמקום שליש יבוא רבע?
זאב אלקין: הצבעה בעד – 3 נגד – 10 נמנעים – אין ההסתייגות לא נתקבלה.
חיים אורון: מיכאל איתן ביקש ממני להזכיר את שמו.
חיים אורון: הלכתי ודיברתי אתו.
נסים זאב: הוא לא יקבע מה יהיה בוועדה הזאת, עם כל הכבוד.
נסים זאב: זה לא הסכם בינך לבינו.
זאב אלקין: אנחנו עוברים להסתייגות הבאה, הסתייגות מספר 35.
זאב אלקין: במקום "או של קבוצה של שבעה חברי כנסת לפחות" יבוא "או של קבוצה של ארבעה חברי כנסת לפחות".
זאב אלקין: הצבעה בעד – 4 נגד – 10 נמנעים – אין ההסתייגות לא התקבלה.
זאב אלקין: אנחנו עוברים להסתייגות מספר 36.
ארבל אסטרחן: יש פה כמה הסתייגויות שהן לא אפשריות, כי בכותרת אין עוד המלים "תיקון 59", הסתייגות 36 לא קיימת יותר.
ארבל אסטרחן: הסתייגות 37 אומרת למחוק את כל סעיף 59 הקיים היום, את מה שמוצע ואת מה שקיים היום, את כל הסעיף שמאפשר התפלגות.
ארבל אסטרחן: זאת הסתייגות שאפשר להצביע עליה.
זאב אלקין: מי בעד הסתייגות 37?
זאב אלקין: הצבעה בעד – 3 נגד – 10 נמנעים – אין ההסתייגות לא התקבלה.
ארבל אסטרחן: אי-אפשר להגיד במקום "בחוק הכנסת" יבוא "בחוק הממשלה", כי זה דבר בלתי אפשרי.
ארבל אסטרחן: כנ"ל 39 ו-40.
ארבל אסטרחן: אי-אפשר למחוק את המלה "בחוק" או את המלה "הכנסת".
ארבל אסטרחן: כנ"ל כל מה שקשור למחיקות הוראות: המלה התשנ"ד, המספר 1994, במקום בסעיף 59 יבוא בסעיף 9.
ארבל אסטרחן: כל זה לא אפשרי, כי זה נשאר חסר משמעות.
ארבל אסטרחן: כנ"ל סעיפים 46, 47, 48, 49, 50, 51, 52, 53, 54, 55.
ארבל אסטרחן: הסתייגות 56, היום כתוב "קבוצה של שני חברי כנסת", מציעים "חבורה".
זאב אלקין: על זה אפשר להצביע.
זאב אלקין: הצבעה בעד – 7 נגד – 9 נמנעים – אין ההסתייגות לא התקבלה.
נסים זאב: אני נגד, כי ל"חבורה" יש שתי משמעויות, זה גם פצע, וזה לא יפה.
ארבל אסטרחן: ההסתייגות הבאה, במקום "קבוצה" לכתוב "כנופיה".
ארבל אסטרחן: אני חושבת שזה בעייתי.
זאב אלקין: אנחנו מוותרים על זה.
ארבל אסטרחן: בסעיף 58, המלה "קבוצה" תימחק.
זאב אלקין: אנחנו מצביעים על הסתייגות 58 של סיעות האופוזיציה פרט למרצ.
ארבל אסטרחן: יש פה כמה הסתייגויות מהותיות מבחינת מה הקבוצה שיכולה להתפלג.
ארבל אסטרחן: במקום "מינימום שניים" יבוא "מינימום ארבעה חברי כנסת"; "מינימום שלושה"; "מינימום חמישה"; "מינימום שישה".
זאב אלקין: אנחנו מצביעים על הסתייגות 59.
זאב אלקין: זה דווקא משפיע על הסיעות הגדולות ומגביל את היכולת שלהן להתפלג.
זאב אלקין: מעלה את הרף משניים לארבעה, שלושה, חמישה או שישה.
זאב אלקין: הצבעה בעד – 5 נגד – 10 נמנעים – אין ההסתייגות לא התקבלה.
זאב אלקין: אני מצביע על הסתייגות שישית, אותו דבר רק שלושה.
זאב אלקין: הצבעה בעד – 5 נגד – 11 נמנעים – אין ההסתייגות לא התקבלה.
זאב אלקין: אני מצביע על הסתייגות 61, במקום שניים חמישה.
זאב אלקין: אני מצביע על הסתייגות 62, במקום שניים שישה.
זאב אלקין: הצבעה בעד – 4 נגד – 9 נמנעים – אין ההסתייגות לא התקבלה.
זאב אלקין: הסתייגות 63 היא בלתי אפשרית.
ארבל אסטרחן: זה שיבוש עברית.
ארבל אסטרחן: בהסתייגות 64 אפשר למחוק את המלה "שני", צריך גם למחוק את המלה "לפחות".
ארבל אסטרחן: זאת אומרת, כל קבוצה של שליש.
זאב אלקין: מי בעד הסתייגות 64?
ארבל אסטרחן: יש שלוש הסתייגויות שרוצים שיהיה כתוב:
ארבל אסטרחן: ההתפלגות היא של חברי הכנסת ה-19 או ה-20 או ה-21.
ארבל אסטרחן: לא ניתן לנסח.
ארבל אסטרחן: זה צריך להיות אחר כך סעיף תחילה, שראיתי בהמשך ממתי יחול החוק.
זאב אלקין: אנחנו לא מצביעים על זה בסעיף הזה, נגיע לסעיף תחילה.
ארבל אסטרחן: הסתייגות 68, במקום "חברי הכנסת" יבוא "חברי כנסת".
ארבל אסטרחן: זה נושא של עברית, כך מנוסח החוק, אבל אפשר להצביע.
זאב אלקין: מי בעד ההסתייגות?
ארבל אסטרחן: הסתייגויות 69 ו-70, לכתוב במקום חברי כנסת ח"כים, חה"כים, לא כותבים כך בחוק.
ארבל אסטרחן: אותו הדבר "של שני חברי כנסת" יבוא "של שתי חברות כנסת".
ארבל אסטרחן: היום בחקיקה זכר זה גם נקבה.
ארבל אסטרחן: בהסתייגות 73 אי-אפשר למחוק את המלה "חברי" ב"חברי כנסת".
ארבל אסטרחן: בהסתייגות 74, במקום "לפחות" יבוא "לכל היותר".
ארבל אסטרחן: זה אפשרי, זה הופך את התוכן.
זאב אלקין: זה מאפשר את ההתפצלות רק לסיעות הקטנות.
זאב אלקין: הצבעה בעד – 1 נגד – 8 נמנעים – אין ההסתייגות לא התקבלה.
זאב אלקין: יש שם לחילופין, הסתייגות 75.
זאב אלקין: הצבעה בעד – 2 נגד – 9 נמנעים – אין ההסתייגות לא התקבלה.
זאב אלקין: הסתייגות 76, המילה "לפחות" תימחק.
זאב אלקין: האם אפשר להצביע?
זאב אלקין: הצבעה בעד – 2 נגד – 8 נמנעים – אין ההסתייגות לא התקבלה.
ארבל אסטרחן: הסתייגות 77 היא מחיקת פסיק שלא משנה את המשמעות, ואנחנו לא כוללים הסתייגויות כאלה.
ארבל אסטרחן: כנ"ל 78, תיקוני עברית.
ארבל אסטרחן: כנ"ל 79, מחיקת המילה "שהם" משאירה משפט חסר.
ארבל אסטרחן: הסתייגות 80, במקום "שליש" יבוא "מחצית".
ארבל אסטרחן: זו הסתייגות מהותית.
זאב אלקין: זו הסתייגות מהותית, שמאפשרת התפצלות סיעה רק במקרה של חצי חברי כנסת.
זאב אלקין: הצבעה בעד – 3 נגד – 8 נמנעים – אין ההסתייגות לא התקבלה.
ארבל אסטרחן: הסתייגות 81.
ארבל אסטרחן: בנוסח החוק מוצע לכתוב שההתפלגות היא לפחות של שליש.
ארבל אסטרחן: עכשיו יש פה סדרה של אחוזים.
יואל חסון: את כל ההסתייגויות של האחוזים אנחנו מורידים.
חיים אורון: עד 25%.
ארבל אסטרחן: עד הסתייגות 105.
יואל חסון: הורדתי את זה כדי לאפשר יותר בקלות פילוג בליכוד.
זאב אלקין: חבר הכנסת חסון וחבר הכנסת אורון, 25% זה רבע.
זאב אלקין: כבר הצבענו על ההסתייגות הזאת.
זאב אלקין: על הסתייגות 105 כבר הצבענו.
זאב אלקין: אנחנו מצביעים על 24%, הסתייגות 106.
זאב אלקין: הסתייגות 107, שאומרת 23%.
זאב אלקין: הצבעה בעד – 5 נגד – 9 נמנעים – אין ההסתייגות לא התקבלה.
זאב אלקין: אני מצביע על ההסתייגות של 22%, הסתייגות 108.
זאב אלקין: אני מצביע על הסתייגות 109.
זאב אלקין: אני מצביע על הסתייגות 110, במקום שליש יבוא 20%.
זאב אלקין: הסתייגות 111, 19%.
זאב אלקין: הסתייגות 112, 18%.
זאב אלקין: אנחנו עוברים להסתייגות 113, 17% במקום שליש.
זאב אלקין: הצבעה בעד – 3 נגד – 9 נמנעים – אין ההסתייגות לא התקבלה.
זאב אלקין: הסתייגות 114, במקום שליש יבוא 16%.
זאב אלקין: הסתייגות 115, במקום שליש יבוא 15%.
זאב אלקין: הסתייגות 116, במקום שליש 14%.
זאב אלקין: הסתייגות 117, 13%.
זאב אלקין: אתם רוצים לעבור לספירה אוטומטית?
אחמד טיבי: הצבעה בעד – 1 נגד – 7 נמנעים – אין
זאב אלקין: ההסתייגות לא התקבלה.
זאב אלקין: הסתייגות 118, 12%.
זאב אלקין: הסתייגות 119, 11%.
זאב אלקין: הצבעה בעד – 2 נגד – 10 נמנעים – אין ההסתייגות לא התקבלה.
זאב אלקין: הסתייגות 120, 10% במקום שליש.
זאב אלקין: הסתייגות 121, במקום שליש יבואו 9%.
זאב אלקין: הסתייגות 122, 8%.
זאב אלקין: הסתייגות 123, 7%.
זאב אלקין: הסתייגות 124, במקום שליש יבואו 6%.
זאב אלקין: הסתייגות 125, במקום שליש יבואו 5%.
זאב אלקין: הסתייגות 126, במקום שליש יבואו 4%.
זאב אלקין: הסתייגות 127, במקום שליש יבואו 3%.
זאב אלקין: הסתייגות 128, במקום שליש יבואו 2%.
זאב אלקין: הסתייגות 129, מוצע שהמילה שליש תימחק.
זאב אלקין: היועצת המשפטית אומרת שמ-130 עד 139 צריכים להצביע בקבוצה, כי זו סדרה.
יואל חסון: לא, אנחנו רוצים להצביע אחד-אחד.
זאב אלקין: מי בעד הסתייגות 130, כאשר מספר חברי הכנסת מוכפל ב-150%?
זאב אלקין: הסתייגות 131, 110%.
זאב אלקין: הצבעה בעד – 1 נגד – 7 נמנעים – אין ההסתייגות לא התקבלה.
זאב אלקין: הסתייגות 132, הכפלה ב-120%.
זאב אלקין: הסתייגות 133, הכפלה ב-130%.
זאב אלקין: הצבעה בעד – 1 נגד – 9 נמנעים – אין ההסתייגות לא התקבלה.
זאב אלקין: הסתייגות 134, הכפלה ב-140%.
זאב אלקין: הצבעה בעד – 3 נגד – 7 נמנעים – אין ההסתייגות לא התקבלה.
זאב אלקין: הסתייגות 135, הכפלה ב-160%.
זאב אלקין: הסתייגות 136, הכפלה ב-170%.
זאב אלקין: הסתייגות 137, הכפלה ב-180%.
זאב אלקין: הסתייגות 138, הכפלה ב-190%.
זאב אלקין: הסתייגות 139, הכפלה ב-200%.
זאב אלקין: הסתייגות 140,
זאב אלקין: למחוק את המלה "מספר".
זאב אלקין: ארבל אסטרחן:
זאב אלקין: במקום "חברי" יבוא "חברות" – אמרנו שאנחנו לא מכניסים, כי בחקיקה כותבים בלשון זכר.
יואל חסון: עבר פה חוק מגדרי.
ארבל אסטרחן: בשפה העברית זכר כולל גם נקבה.
ארבל אסטרחן: יש כללי חקיקה שלפיהם זכר הוא גם נקבה, יחיד הוא גם רבים וכו'.
זאב אלקין: הסתייגות 142 עד 147.
זאב אלקין: זה עניין שנוגע לסיעות ספציפיות של הבית.
זאב אלקין: לדעתה של ארבל זה להכרעת הוועדה.
זאב אלקין: זה אומר במקום חברי סיעה כלשהי, שייכתב סיעת ליכוד, סיעת ישראל ביתנו, סיעת עבודה, סיעת יהדות התורה.
זאב אלקין: אני חושב שלא מחוקקים חוקים פר סיעה מסוימת, בוודאי לא בחוק.
רחל אדטו: אבל אין פה משהו מעליב או פוגע.
ארבל אסטרחן: זה מסוג ההסתייגויות הבעייתיות, ואני מציעה שהוועדה תכריע לגבי זה.
זאב אלקין: מי בעד לא להביא להצבעה את ההסתייגויות האלה, בהתאם לסעיף שצוין על-ידי ארבל?
אופיר פינס-פז: אני מבקש הצבעה שמית.
אופיר פינס-פז: זה יירשם בדברי הכנסת, מי חברי הכנסת שהלכו עם הסעיף הזה בתקנון.
זאב אלקין: חבר הכנסת זאב אלקין, בעד.
זאב אלקין: חבר הכנסת יריב לוין, בעד.
זאב אלקין: חבר הכנסת דני דנון, במקומו חבר הכנסת כרמל שאמה, בעד.
זאב אלקין: חבר הכנסת זבולון אורלב, במקומו חבר הכנסת אורי אורבך, בעד.
זאב אלקין: חברת הכנסת דליה איציק, במקומה חבר הכנסת יואל חסון, נגד.
זאב אלקין: חברת הכנסת רוחמה אברהם-בלילא, במקומה חבר הכנסת אלי אפללו, נגד.
זאב אלקין: חברת הכנסת רחל אדטו, נגד.
זאב אלקין: חבר הכנסת אילן גילאון, לא נמצא.
זאב אלקין: חבר הכנסת דוד רותם, במקומו חבר הכנסת אלכס מילר, בעד.
זאב אלקין: חבר הכנסת רוברט אילטוב, בעד.
זאב אלקין: חבר הכנסת דניאל בן-סימון, נמנע.
זאב אלקין: חבר הכנסת איתן כבל, נגד.
זאב אלקין: חבר הכנסת אברהם מיכאלי, בעד.
זאב אלקין: חבר הכנסת נסים זאב, בעד.
זאב אלקין: חבר הכנסת מנחם אליעזר מוזס, בעד.
זאב אלקין: חבר הכנסת אחמד טיבי, נגד.
זאב אלקין: חבר הכנסת ציון פיניאן, בעד.
זאב אלקין: 10 בעד, 5 נגד, נמנע אחד.
זאב אלקין: אני מצרף את קולו של ניצן הורוביץ במקום אילן גילאון.
זאב אלקין: 10 בעד, 6 נגד, נמנע אחד.
זאב אלקין: לכן אנחנו לא מצביעים על הסתייגויות 147-142.
זאב אלקין: הסתייגות 148, במקום "לפחות" יבוא "לכל היותר".
זאב אלקין: אפשר להצביע.
זאב אלקין: הסתייגות 149.
זאב אלקין: הצבעה בעד – 3 נגד – 11 נמנעים – אין ההסתייגות לא התקבלה.
זאב אלקין: הסתייגות 150.
זאב אלקין: הצבעה בעד – 1 נגד – 11 נמנעים – אין ההסתייגות לא התקבלה.
זאב אלקין: הסתייגות 151, סימן פיסוק, אי אפשר להצביע.
זאב אלקין: הסתייגות 152, במקום "או" יבוא "וכן".
זאב אלקין: הסתייגות 153.
ארבל אסטרחן: על הסתייגות 154 אי-אפשר להצביע, כי זה משבש את העברית.
ארבל אסטרחן: כנ"ל הסתייגות 155 ו-156.
ארבל אסטרחן: הסתייגות 157 זהה ל-35.
זאב אלקין: הסתייגות 158.
זאב אלקין: הסתייגות 159, במקום שבעה יבואו שניים.
זאב אלקין: הסתייגות 160, במקום "קבוצה" יבוא "חבורה".
זאב אלקין: על הסתייגות 161 החלטנו שלא מצביעים.
ארבל אסטרחן: הסתייגויות 162 ו-162 הן יחד, למחוק "קבוצה של".
זאב אלקין: הסתייגות 162 ו-163.
זאב אלקין: הסתייגות 164, במקום "שבעה חברי הכנסת" יבוא "חברי כנסת".
נסים זאב: מה אתה מצביע על דברי הבל, אדוני היושב-ראש?
זאב אלקין: אני מצביע לפי מה שאומרת לי ארבל.
זאב אלקין: על הסתייגות 165 אי-אפשר להצביע, הורדנו זכר ונקבה.
זאב אלקין: הסתייגות 166.
ארבל אסטרחן: צריך להוריד את כל המלים "או קבוצה של שבעה חברי כנסת לפחות".
ארבל אסטרחן: זה 166 ו-167 ו-168 ביחד.
זאב אלקין: מי בעד צירוף של הסתייגות 166 עד 168?
ארבל אסטרחן: על 169 אפשר להצביע.
זאב אלקין: מי בעד הסתייגות 170, שבעה חברי כנסת או יותר?
זאב אלקין: מי בעד הסתייגות 171, שבסיפא המלה "לפחות" תימחק?
זאב אלקין: הצבעה בעד – אין נגד – 8 נמנעים – 1 ההסתייגות לא התקבלה.
ארבל אסטרחן: על הסתייגות 173 אפשר להצביע.
ארבל אסטרחן: מתקנים פסקה אחרת בסעיף 59, את הפסקה של השליש.
ארבל אסטרחן: 173 ו-174 מתקנים את הפסקה שקיימת היום בחוק, שנדונה בהצעת החוק אבל היא נמצאת בסעיף 59.
זאב אלקין: מי בעד הסתייגות 173?
זאב אלקין: מי בעד הסתייגות 174?
זאב אלקין: הגענו לסעיף תחילה.
ארבל אסטרחן: יש הצעה לכנסת 19, 20 ו-21.
זאב אלקין: לסעיף התחילה יש הסתייגות שהכול ייכנס לתוקף מהכנסת ה-19, הסתייגות 175.
זאב אלקין: הסתייגות 176, שהכול ייכנס לתוקף מהכנסת ה-20.
זאב אלקין: לסעיף התחילה יש הסתייגות שהכול ייכנס לתוקף מהכנסת ה-21, הסתייגות 177.
זאב אלקין: הסתייגות 178, שהאישור של ההתפלגות יצריך רוב של 80% מחבריה הקבועים של ועדת הכנסת.
זאב אלקין: אגב, כל התפלגות, לא רק של השבעה.
זאב אלקין: הסתייגות 179, במקום הסיפא יהיה "הסיעה ממנה התפלגו על פי ההרכב הסיעה לפני ההתפלגות".
זאב אלקין: הסתייגות 180.
זאב אלקין: במקום "שלא במסגרת ההתפלגות" יבוא "שחברי כנסת שהתפלגו ממנה" ובסיפא יבוא "או לא התפלגו ממנה".
ארבל אסטרחן: יש הסתייגויות של מרצ ורע"מ-תע"ל.
ארבל אסטרחן: הן מציעות במקום שבעה חברי כנסת רבע מחברי הכנסת.
חיים אורון: יש לי נוסח יותר טוב.
זאב אלקין: אנחנו קיבלנו הסתייגויות.
חיים אורון: אבל הדיון עדיין מתקיים.
חיים אורון: יש לך תיקון.
זאב אלקין: אם יש תיקון, בסדר.
ארבל אסטרחן: במקום "קבוצה של שבעה" יבוא "או קבוצה של ארבעה".
ארבל אסטרחן: דובר על זה כבר.
חיים אורון: שבעה מתוך 28, שבבית-הספר שלי זה רבע, לכן ייכתב בחוק רבע.
ארבל אסטרחן: מה רוצים שיהיה כתוב בחוק?
חיים אורון: רבע.
חיים אורון: אבל עם כל ההקדמה, עם הרציונאל.
ארבל אסטרחן: אבל זו לא לשון של חוק.
ארבל אסטרחן: בחוק קובעים נורמות.
ארבל אסטרחן: קבוצת מרצ ורע"מ-תע"ל מציעה שיהיה כתוב: 28 לחלק לשבע שווה ארבע, לכן ייכתב רבע חברי הכנסת לפחות.
אחמד טיבי: כדי שכל חברי הכנסת יבינו למה הכוונה.
ארבל אסטרחן: זו לא לשון של חוק.
זאב אלקין: זו לשון אפשרית בחקיקה?
ארבל אסטרחן: לדעתי זו אינה לשון של חוק, ואני מציעה שהוועדה תחליט אם היא מכניסה הסתייגויות כאלה.
זאב אלקין: לפי חוות דעתה של ארבל, אנחנו צריכים להצביע אם אנחנו מוכנים לראות בזה הסתייגות תקנית.
זאב אלקין: מי בעד לא לראות בהסתייגות הזאת הסתייגות תקנית?
זאב אלקין: הצבעה בעד – 10 נגד – 2 נמנעים – אין ההסתייגות לא התקבלה.
ארבל אסטרחן: הדברים האלה מתאימים לנאום או להודעה לתקשורת, לא לנוסח של חוק.
חיים אורון: בואו נבדוק בדברי ימי הכנסת כמה הסתייגויות כאלה יש.
ארבל אסטרחן: רק בחוק ההסדרים אפשרו הסתייגויות מהסוג הזה.
ארבל אסטרחן: קבוצת חד"ש מציעה התפלגות של רבע, קבוצה של חמישה, קבוצה של ארבעה, קבוצה של שלושה שהם לפחות שליש וקבוצה של שניים.
זאב אלקין: אנחנו מצביעים על ההסתייגויות של קבוצת חד"ש.
זאב אלקין: ההסתייגות הראשונה של קבוצת חד"ש, רבע.
זאב אלקין: הסתייגות הבאה, התפלגות של חמישה חברי כנסת.
זאב אלקין: התפלגות של ארבעה חברים.
זאב אלקין: התפלגות של שלושה חברים.
זאב אלקין: התפלגות של שניים.
זאב אלקין: הצבעה בעד – 1 נגד – 10 נמנעים – אין ההסתייגות לא התקבלה.
ארבל אסטרחן: לעניין התחילה הוצבע כבר תחילה בכנסת ה-19, ה-20 וה-21.
ארבל אסטרחן: קבוצת חד"ש מציעה גם תחילה בכנסת ה-22, ה-23, ה-24, ה-25, ה-26, ה-27 וה-28.
אחמד טיבי: אדוני היושב-ראש, אני מבקש הצבעה אחת-אחת, לא ביחד.
זאב אלקין: הסתייגות בדבר הכנסת ה-22.
זאב אלקין: הסתייגות בדבר הכנסת ה-23.
זאב אלקין: הסתייגות בדבר הכנסת ה-24.
זאב אלקין: הסתייגות בדבר הכנסת ה-25.
זאב אלקין: הצבעה בעד – אין נגד – 9 נמנעים – 1 ההסתייגות לא התקבלה.
מנחם אליעזר מוזס: את מי מעניינות ההסתייגויות האלה?
מנחם אליעזר מוזס: הצעתי להקים ועדה מוסכמת, מה יהיה ומה לא.
אחמד טיבי: אני במקומך הייתי עוזב את החדר לאות מחאה ולא חוזר.
אופיר פינס-פז: ונוטש את הקואליציה בעקבות זה שלא נענו לך.
זאב אלקין: הסתייגות בדבר הכנסת ה-26.
זאב אלקין: הסתייגות בדבר הכנסת ה-27.
ראובן ריבלין: אדוני היושב-ראש, אני מבקש את רשות הדיבור.
ראובן ריבלין: שש סיעות פנו אלי בעתירה, אני לא רוצה לומר תלונה – יושב-ראש מרצ, יושב-ראש סיעת קדימה, יושב-ראש האיחוד הלאומי, יושב-ראש בל"ד, יושב-ראש חד"ש ויושב-ראש רע"מ-תע"ל, או נציגיהם – בדבר האפשרות שסעיף 104(ד)(1) יופעל.
ראובן ריבלין: אני 21 שנה בכנסת, כבוד היושב-ראש, והייתי חבר ועדת הכנסת כמעט בכל הימים שבהם לא שימשתי בתפקיד יושב-ראש או שר בממשלה.
ראובן ריבלין: מתוך 18 שנים שאני משמש בצורה פעילה בכנסת, כ-14 שנים הייתי בוועדה.
ראובן ריבלין: כמובן שהתקנון מחייב את כולנו קלה כחמורה, וביקשתי עוד בכנסת ה-16 שיעדכנו את התקנון ויעשו אותו כזה שהוא משקף גם את עבודתה של הכנסת.
ראובן ריבלין: אחד מהכללים החשובים ביותר בעבודת הכנסת הוא אחידות ההחלטות וההכרעות בכל פעם שיש בכללי המשחק איזושהי שאלה שהיא שאלה היוצרת מחלוקות כאלה או אחרות.
ראובן ריבלין: פעמים רבות גם יש סעיפים שהם נוגדים במהותם או בפירושם החד-משמעי לסעיפים אחרים.
ראובן ריבלין: פעמים אתה מקבל בתקנון הכנסת סעיפים המפרשים כך, ואתה מוצא סעיף אחר שאומר את היפוכו של דבר כמעט.
ראובן ריבלין: פעמים מדברים על רוח התקנון, ופעמים מדברים על לשון התקנון.
ראובן ריבלין: עד היום היינו מוצאים את האפשרויות לגשר על הפערים, משום שהתקנון כל כך מחייב את כולנו, והיינו מוצאים את היכולת בין קואליציה ואופוזיציה למצוא את המכניזם של איזושהי ועדת הסכמות שבאה לידי מיצוי התקנון מצד אחד, והאפשרות כמובן לא לייצר מצב שבו יתקיים דיון החל מתחילתה של הקדנציה של הכנסת, וסיומו בסופה.
ראובן ריבלין: כי צא ולמד, אם למשל יהיה מצב שבו יוגשו על-פי התקנון חמישה מיליון הסתייגויות, כפול חמש דקות, בוודאי שיהיו פה חברים שיוכלו לחשב לי כמה זה חמישה מיליון כפול חמש ולפרוט זאת ממספרים לדקות, מדקות לשעות, משעות לימים, מימים לחודשים ומחודשים לשנים וגם לעשרות שנים.
ראובן ריבלין: לכן תמיד מצאנו את הנוסחה המתאימה והמגבילה.
ראובן ריבלין: באופן תיאורטי בוודאי יכול כל חבר כנסת להגיש את כל ההסתייגויות שלו.
ראובן ריבלין: נכון, יש סעיפים, למשל, המבחינים בין חבר כנסת שהוא חבר בוועדה, שאז חברתי סיעתו אינם יכולים להגיש הסתייגות, דבר שאף פעם לא הייתי ער לו, לעומת חברי כנסת שהם לא חברים בוועדה, שאז כל חברי הסיעה יכולים להגיש הסתייגות.
ראובן ריבלין: הרי חלוקת העמדות בתוך כל הסיעות מובנה כתוצאה ופועל יוצא של מספר החברים בכנסת, זאת אומרת העדפה לסיעות גדולות על סיעות קטנות.
ראובן ריבלין: יוצא המצב, שדווקא הסיעות הקטנות – כל אחד מחבריה יכול להגיש הסתייגויות, בעוד שהסיעות הגדולות אשר הן הרוב בבית הזה, שעל-פיהן יוכרע דבר לכאן או לכאן, הן נמנעות או מנועות מלהגיש הסתייגות.
ראובן ריבלין: אני לא נוהג להתערב, כמובן, בעבודתן של ועדות, וכל ועדה פניה כפני היושב-ראש שלה.
ראובן ריבלין: אני בטוח שכל יושב-ראש רוצה לדאוג גם לפניו וגם לפני הכנסת, הכול במקשה אחת, תוך כדי שימת לב קלה כחמורה לרצון של הכנסת להתקדם ולמצות את הדמוקרטיה כך שהרוב בסופו של דבר יוכל להכריע.
ראובן ריבלין: שהרי הרוב הוא רוב של חברי הכנסת, ולא יעלה על הדעת שחבר כנסת מצביע שלא על-פי הדברים המנחים אותו, גם מבחינת השיקולים הסיעתיים, התנועתיים, המשמעת, וגם המצפון.
ראובן ריבלין: כל חבר כנסת יכול, מרגע שהוא נבחר, לעשות ככל העולה על דעתו.
ראובן ריבלין: אבל אנחנו חייבים להקפיד בכללי המשחק.
ראובן ריבלין: הפעלת שיקול דעת של יושב-ראש ועדה, למעט דברים שהם פוגעים או דברים שהם בעליל דברים שלא יכירם מקומם מבחינת הסינרגיה של הכנסת כולה, כגון שרוצים לעשות צחוק מעבודה או רוצים לבזות באמצעות העבודה, אני חושב שכל חבר כנסת רשאי להגיש את הסתייגויותיו.
ראובן ריבלין: כמובן שהמערכת של נשיאות הכנסת תנהל את הישיבות, היא תנהל את הישיבה בצורה רצופה, גם אם יצטרכו – למעט תשעה באב וסוף השבוע הבא עלינו לטובה, אחרי שבת נחמו, אחרי שנבכה את חורבן בתי מקדשנו – נמשיך את הדיונים בצורה רצופה.
ראובן ריבלין: כל אחד שיכול לעמוד על דוכן הכנסת, בבקשה.
ראובן ריבלין: לפני מאות שנים בכנסת היה חבר כנסת מסיעה שקראו לה חירות או ליכוד, שעמד 11 שעות ורבע על הבמה, ולא היה מי שיהין לומר לו רד.
ראובן ריבלין: הדבר לא היה מתקבל על דעתם.
חיים אורון: הנעלם הגדול הוא איך הוא התאפק.
ראובן ריבלין: אני מתחנן ומבקש ממך, אדוני יושב-ראש הוועדה.
ראובן ריבלין: סעיף 104, שאנחנו מתכוונים להפעיל אותו עכשיו, הוא דבר המונע מחברי כנסת לקיים את תפקידם כחברי כנסת.
ראובן ריבלין: אם הם אחר כך יוכלו לעמוד בכל המשימות והמטלות, זה דבר אחר.